איגור בוכמן

איגור בוכמן (נולד ב-29 במרץ 1982) הוא יזם ישראלי יליד רוסיה.

== ביוגרפיה ==
איגור ואחיו דמיטרי בוכמן נולדו בוולוגדה. מאז שאיגור היה ילד, הוא עסק בתכנות. בשנת 1999, איגור נרשם ללימודים בפקולטה למתמטיקה שימושית במכון הפדגוגי של מדינת וולוגדה . בשנת 2001, יחד עם אחיו, הם החלו לפתח משחקים מקוונים. באותה שנה, הם פרסמו את המשחק הראשון שלהם Discovera. האחים תמחרו אותו ב-15 דולר, העלו אותו ל-200 ספריות של אפליקציות והרוויחו 60 דולר בחודש הראשון.

== פלייריקס ==
האחים איגור ודמיטרי, הקימו ביחד בשנת 2004, את חברת משחקי המחשב המקוונים פלייריקס, הידועה בעיקר בזכות משחקי האפליקציות הניידים שלה כמו Homescapes ו-Fishdom . עד אז, הם הוציאו שלושה משחקים וכ-30 שומרי מסך; עד 2007, מספר המשחקים גדל ל-16, וההכנסה החודשית של החברה עמדה בסביבות דולר. תוך זמן קצר החברה שחררה משחקים נוספים כמו, Gardenscapes, ו-Township.<ref></ref><ref></ref><ref name="venturebeat2016"></ref><ref></ref>

בשנת 2018, האחים השקיעו באופן אישי בחברות המפתחות משחקי וידאו ורשתות חברתיות Nexters Global ו-Vizor Games הבלארוסית. בפברואר 2019, היו שמועות על מכירת Playrix לחברות משחקי מחשב סיניות תמורת 3 מיליארד דולר, אך השמועות לא אושרו.<ref></ref> בשנת 2019, Playrix רכשה את האולפנים הארמניים והסרבים Plexonic ו־Eipix Entertainment, בהתאמה.<ref>
</ref> בשנים 2021 ו-2022, איגור בוכמן התקבל כחבר במועצת המנהלים של Nexters; באפריל 2023, הוא מונה לדירקטור שאינו ביצועי בחברה.<ref name="nexters-board"></ref> באוקטובר 2022 הודיעה חברת פלייריקס על סגירת משרדיה ואת פעילות הפיתוח שלה ברוסיה ובבלרוס עקב המלחמה באוקראינה.<ref name="closeRussiaBelarus"></ref> בשנת 2023, החברה העסיקה יותר מ-3,000 עובדים ברחבי העולם.<ref></ref> ביוני 2023, חברת האנליטיקה והנתונים על שוק הסלולר Data.ai (לשעבר App Annie) דירגה את Playrix במקום השביעי בדירוג העולמי של מפרסמים בטלפונים הניידים לפי הכנסות שנתיות, במקביל החברה דורגה במקום הראשון ב-EMEA (באירופה ומדינות הים התיכון).<ref name="dataai2023"></ref> לאור הדירוג הגבוה, איגור ציפה "בתוך חמש שנים, להצטרף לאותה ליגה בהן נמצאות החברות Activision Blizzard או NetEase Inc, בתחום אזור מדינות אירופה", מבלי לציין יעד הכנסות.<ref></ref>

== עושרו של איגור בוכמן ==
בשנת 2020, איגור בוכמן הוכנס לדירוג היזמים העשירים בעולם של פורבס, כבעל הון של 3.1 מיליארד דולר. באפריל 2023 העריך פורבס את נכסיו של בוכמן בכ-7 מיליארד דולרים: ודרג אותו במקום ה-332 בעולם ובמקום 6 ברשימת הישראלים העשירים ביותר.<ref></ref> באוקטובר 2021 השיקו האחים בוכמן את קרן ההשקעות Rix Capital. בשנת 2023, חברת ההשקעות, של האחים בוכמן פתחה משרד קבוע בלונדון. החברה הייתה בעלת הון של 4 מיליארד דולרים, מהכספים האישיים של האחים.<ref name="bloomberg-rix"></ref> בשנת 2023, איגור דורג במקום ה-23 בדירוג המיליארדרים הרוסים ובמקום ה-332 בדירוג המיליארדרים העולמי עם שווי נקי של 6.9 מיליארד דולר.<ref></ref> החל מינואר 2024 הוא דורג במקום השלישי בטבלת האנשים העשירים בישראל בעל שווי מוערך של 6.8 מיליארד דולר.<ref></ref>

== חיים פרטיים ==
איגור נשוי ואב לארבעה ילדים. בשנת 2014, איגור בוכמן עבר לגור בדבלין, אירלנד. בשנת 2016 הוא קבל אזרחות ישראלית. מאז 2020 הוא מתגורר בלונדון.<ref name="Forbes"></ref><ref name="dublin-israel"></ref><ref></ref>

==ראו גם==
* דמיטרי בוכמן

==קישורים חיצוניים==
* 
* 
* 
* 
* 
* 
* 
* 

== הערות שוליים ==

קטגוריה:ישראלים ילידי רוסיה
קטגוריה:מתכנתים רוסים
קטגוריה:מיליארדרים רוסים
קטגוריה:מתכנתים ישראלים
קטגוריה:אנשי עסקים ישראלים
קטגוריה:מיליארדרים ישראלים
קטגוריה:ישראלים שנולדו ב-1982